open-index/open-wikipedia-markdown huggingface dataset:
Rosie Swale-Pope

**Rosie Swale-Pope** (s. 1946) on brittiläinen nainen, joka on juossut maailman ympäri. Syyksi hän on kertonut sen, että miehensä kuoltua eturauhassyöpään, Rosie todella ymmärsi, että elämä on arvokas ja että sen aikana täytyy  kokea mahdollisimman paljon. Hän myös yrittää kerätä rahaa hyväntekeväisyyteen. Rosie aloitti urakkansa vuonna 2003.

**Swale-Popen reitti:**
*22. lokakuuta 2003, hän lähti kodistaan Walesista.
*5. huhtikuuta 2004, hän pääsi Moskovaan, Venäjälle.
*15. syyskuuta 2005, hän pääsi Magadaniin Venäjän kaukoitään.
*7. huhtikuuta 2006, hän pääsi takaisin tielle kuljettuaan pitkään Alaskan talvessa.
*Lokakuussa 2006, hän oli Edmontonissa, Kanadassa

## Aiheesta muualla
* Kotisivut .
Asuka Fukuda

**Asuka Fukuda** (, s. 17. joulukuuta 1984) on yksi Morning Musume -yhtyeen alkuperäisjäsenistä. Hän erosi ensimmäisenä jäsenenä yhtyeestä 18.4.1999 jatkaakseen opiskelujaan. Hänen ainoaksi albumikseen yhtyeen kanssa jäi vuonna 1998 julkaistu First Time.
Michael Barnes

**Michael Barnes** (s. 24. kesäkuuta 1988 Chorley, Englanti) on englantilainen jalkapalloilija, joka on edustaa tällä hetkellä Bamber Bridgeä Englannin seitsemännellä sarjatasolla *Northern Premier Leaguessa*. Hän on pelipaikaltaan vasen laituri. 

Lancaster Cityn paidassa nuorten FA Cupissa pelannut ja menestyksekkään kuuden viikon harjoituskauden ManUn kanssa pelannut Barnes liittyi Manchester Unitedin akademiaan tammikuussa 2006. Debyyttinsä ykkösjoukkueessa hän teki englannin liigacupissa lokakuussa 2006.

Hän ei kuitenkaan onnistunut vakiinnuttamaan pelipaikkaansa ManU:ssa ja hän jäikin ilman jatkosopimusta kesällä 2008.

Kaudella 08-09 hän edusti kolmea eri seuraa alasarjoissa muttei saanut vakiinnutettua paikkaansa missään noista.

Kesällä 2009 hän teki sopimuksen Englannin seitsemännellä sarjatasolla pelanneen AFC Fylden kanssa, jota hän edusti kauteen 2014-15 saakka. Tämän jälkeen hän siirtyi Bamber Bridgen joukkueeseen kaudeksi 15-16.

## Lähteet
Kei Yasuda

**Kei Yasuda** (; s. 6. joulukuuta 1980 Futtsu, Chiba) on japanilainen poplaulaja ja idoli. Hän liittyi vuonna 1998 Hello! Project -kollektiiviin kuuluvaan Morning Musume -yhtyeeseen toisen sukupolven jäsenenä yhdessä Mari Yaguchin ja Sayaka Ichiin kanssa. Morning Musumessa hän toimi Petitmoni-alaryhmässä ja myöhemmin yhtyeen varajohtajana.  

”Valmistuttuaan” eli lähdettyään Morning Musumesta vuonna 2003 Yasuda jatkoi soolouralla Hello! Projectin yhteydessä.

## Lähteet
Claudio von Planta

**Claudio von Planta** (s. 16. syyskuuta 1962) on sveitsiläinen kameramies ja ohjaaja.

Hänet tunnetaan parhaiten kameramiehenä Ewan McGregorin ja Charley Boormanin dokumenttisarjassa Tien päällä Ewan McGregor, jossa kaksikko ajoi moottoripyörillä Lontoosta New Yorkiin vuonna 2004. Sarjan tuottaja palkkasi hänet heti nähtyään Claudion työtodistuksen eikä heillä edes ollut muita vaihtoehtoja. Claudio sai kuitenkin pian tietää ettei hänen sveitsiläinen ajokorttinsa ollut sopiva ja hän joutui käymään ajotestissä, jonka reputti päivää ennen tiimin lähtöä. He sopivat, että Claudio kävisi testin uudestaan 2 viikkoa myöhemmin ja lentäisi tiimin luokse Eurooppaan.

Claudio työskenteli kameramiehenä mahdollisesti rankimmin tehdäkseen sarjasta totta, vaikkakin hän myös rikkoi pyöränsä useaan otteeseen matkalla. Mongoliassa hänen pyöränsä vahingoittui niin pahasti, että se täytyi lähettää edellä korjattavaksi ja hänelle täytyi ostaa korvaava pyörä siksi aikaa.

## Aiheesta muualla
*
Rika Ishikawa

**Rika Ishikawa** (; s. 19. tammikuuta 1985 Yokosuka, Kanagawa) on japanilainen poplaulaja, näyttelijä ja malli. Hän esiintyi vuodesta 2000 lähtien Hello! Project -kollektiiviin kuuluvassa Morning Musume -yhtyeessä ja sen Tanpopo- ja  Country Girls -alaryhmissä. Morning Musumesta hän lähti vuonna 2005, mutta jatkoi uraansa Hello! Projectin yhteydessä muun muassa Ecomoni- ja Def.Diva-yhtyeissä.  

## Lähteet

## Aiheesta muualla
Jarmila Kratochvílová

**Jarmila Kratochvílová**  (s. 26. tammikuuta 1951 Golčův Jeníkov, Tšekkoslovakia) on tšekkiläinen 400 ja 800 metrin juoksun maailmanmestari, 400 metrin olympiahopeamitalisti ja 800 metrin maailmanennätyksen haltija. Aiemmin hänen nimissään oli myös 400 metrin maailmanennätys. Kratochvílová kehittyi juoksijana myöhään ja hän kärsi urallaan myös loukkaantumisista ja sairauksista. Hän oli itäsaksalaisen Marita Kochin varjossa lähes koko uransa – parhaimmillaan hän oli vuonna 1983, 32-vuotiaana. 

Kratochvílová sijoittui 400 metrillä kuudenneksi San Sebastiánin EM-hallikilpailuissa 1977. Seuraavana vuonna hän karsiutui samalla matkalla alkuerissä Milanon EM-hallikilpailuissa ja välierissä Prahan EM-kilpailuissa. Hän saavutti 400 metrillä hopeaa sisäratojen EM-kilpailissa Wienissä 1979 ajalla 51,81.

Kratochvílová saavutti Moskovan olympialaisissa 1980 hopeaa 400 metrillä tuolloisella ennätyksellään 49,46. Hän voitti saman matkan sisäratojen Euroopan-mestaruuden Grenoblessa 1981 ajalla 50,07. Hän uusi mestaruutensa Milanossa 1982 maailmanennätysajalla 49,59. Aika säilyi sisäratojen maailmanennätyksenä helmikuuhun 2023 asti, jolloin sen rikkoi Femke Bol. Saman vuoden Ateenan EM-kilpailuissa hän saavutti 400 metrillä hopeaa Tšekkoslovakian ennätysajalla 48,85. Lisäksi hän juoksi ankkuriosuuden hopeaa saaneessa maansa 4&nbsp;×&nbsp;400&nbsp;metrin viestijoukkueessa. 

Kratochvílová voitti 400 metrin sisäratojen Euroopan-mestaruuden jälleen Budapestissa 1983 ajalla 49,69. Hän osallistui 26. heinäkuuta Münchenissä 800 metrin kilpailuun, ilmoittamansa mukaan harjoitusmielessä. Hän teki kilpailussa maailmanennätyksen ajalla 1.53,28. Maailmanennätys on edelleen rikkomatta (helmikuu 2023), ja siitä on tullut yksi kaikkien aikojen pisimpään säilyneistä yleisurheilun maailmanennätyksistä.

Elokuussa 1983 Kratochvílová haki tuplamestaruutta yleisurheilun ensimmäisistä MM-kilpailuista Helsingissä. Hän voitti 800 metriä ajalla 1.54,68 ja teki 400 metrillä uuden maailmanennätyksen, 47,99. Se on kaikkien aikojen toiseksi paras aika edelleen helmikuussa 2023. Lisäksi hän juoksi ankkuriosuuden hopeaa saaneessa Tšekkoslovakian joukkueessa 4&nbsp;×&nbsp;400&nbsp;metrin viestissä. Mainittakoon, että Marita Koch oli ollut loukkaantuneena harjoituskaudella, juoksi siksi Helsingin MM-kilpailuissa 200 metriä ja voitti matkan.

Kratochvílová voitti sisäratojen Euroopan-mestaruuden 200 metrillä Göteborgissa 1984 ajalla 23,02. Rooman MM-kilpailuissa 1987 hän sijoittui 800 metrillä viidenneksi ajalla 1.57,81.

## Henkilökohtaiset ennätykset
### Ulkoradat

### Sisäradat

WR= maailmanennätys, NR = maan ennätys

## Parhaat tulokset vuosittain

## Lähteet
Mallorcanpaimenkoira

**Mallorcanpaimenkoira** (, ) on espanjalainen koirarotu. Kotimaassaan sen populaatiokoko vuonna 2007 oli 448 yksilöä, joista uroksia 239 ja narttuja 209.

## Ulkonäkö
Mallorcanpaimenkoira on suurikokoinen, sopusuhtainen ja lihaksikas. Se on vahva ja ketterä ja antaa maatiaismaisen vaikutelman. Uros on 66–73 cm (keskiarvo 71,5 cm) ja narttu 62–68 cm (keskiarvo 65 cm) korkea. Narttujen keskimääräinen paino on noin 35 kg ja urosten noin 40 kg. Yleensä karvapeite on lyhyt (1,5–3 cm pitkää), mutta rodusta on olemassa myös pitkäkarvainen muunnos (karva 7 cm pitkää). Arvostetuin väri on kiiltävän musta, mutta myös muut mustan sävyt ovat sallittuja. Pienet valkoiset merkit kaulassa, rinnassa ja käpälissä hyväksytään.

## Luonne ja käyttäytyminen

Mallorcanpaimenkoira on oppivainen, rohkea, omanarvontuntoinen ja älykäs. Se on omistajalleen erittäin uskollinen, mutta ei yleensä pidä vieraista. Se ei hyväksy muita koiria ja on taipuvainen haastamaan riitaa. Sen käytös on toisinaan suorastaan arvaamatonta. Nuorena se on hyvin varautunut ja varovainen. Mallorcanpaimenkoiraa arvostetaan kotiseudullaan nimenomaan hyvänä työkoirana, ja se halutaan myös säilyttää sellaisena. Siitä ei haluta tehdä seura- ja näyttelykoiraa, koska se on aina ollut ennen kaikkea hyvä paimen- ja vahtikoira.

## Alkuperä
Mallorcanpaimenkoira on peräisin Baleaareilta. Se on vanha työkoira, joka säilyi kauan puhtaana kotisaarellaan Mallorcalla. Mannereurooppalaisten rotujen levittyä sinne se alkoi kuitenkin sekoittua niiden kanssa. Mallorcandoggin uskotaan kehittyneen mallorcanpaimenkoiran ja englanninbulldoggin jälkeläisistä ja ca de cabrerin (*vuohikoira*) mallorcanpaimenkoiran ja ibizanpodencon jälkeläisistä.

Osa paikallisista teki myös tarkoituksella risteytyksiä muiden rotujen kanssa, jotta käyttöominaisuudet paranisivat. Kun toivottiin hyvää paimenkoiraa, narttu astutettiin saksanpaimenkoiran kanssa. Kun haluttiin hyvä vahtikoira, käytettiin mastiffiurosta.

Valitettavasti mallorcanpaimenkoiran sulautuminen muihin rotuihin on aiheuttanut sen, että puhdasrotuisia yksilöitä ei juurikaan tapaa Mallorcan ulkopuolella. Suomessa on yksi rekisteröity koira, Alankomaissa muutamia ja Yhdysvalloissa pari. Vastaavasti esimerkiksi Saksassa suuri osa kannasta on rekisteröimättömiä, taustaltaan mahdollisesti sekarotuisia koiria.

## Lähteet
* Suomen Kennelliitto, rotumääritelmä
* Gómez-Toldrà, Salvador: Suuri koirakirja osa 1

### Viitteet
Valcour Islandin taistelu

**Valcour Islandin taistelu** käytiin osana Yhdysvaltain vapaussotaa 11. lokakuuta 1776 Champlainjärven kapeassa salmessa New Yorkin osavaltion rannikon ja Valcour Island -saaren välillä. Sitä on pidetty Yhdysvaltain laivaston ensimmäisenä taisteluna. Vaikka Yhdysvallat hävisi taistelun ja useimmat sen joukkoja johtaneen prikaatikenraali Benedict Arnoldin laivat tuhottiin, brittien oli peräännyttävä talvea varten takaisin Kanadaan ja he joutuivat siirtämän sodankäynnin jatkamisen seuraavaan vuoteen.

## Champlainjärven merkitys
Amerikkalaisten epäonnistuneen Kanadan sotaretken jälkeen britit lähtivät vastahyökkäykseen saadakseen haltuunsa Champlainjärven eteläpuolella olevan Hudsonjoen laakson ja siten yhdistääkseen Kanadassa olevat joukkonsa New Yorkissa olevien kanssa. Näin he olisivat käytännössä jakaneet siirtokunnat kahtia ja pystyneet tukahduttamaan vallankumouksen.

Koska maasto ei soveltunut joukkojen siirrolle maitse ja Champlainjärvi oli amerikkalaisten laivojen hallussa, britit aloittivat oman laivaston rakentamisen Quebecissä, missä heillä oli riittävästi materiaalia ja työvoimaa esirakennettujen laivojen kokoamiseksi. Muun muassa 180 tonnin sotalaiva purettiin ja koottiin uudelleen. Vaikka amerikkalaisetkin kohensivat laivastoaan, tilanteen kärjistyessä briteillä oli kaksinkertainen määrä laivoja, ammuksia ja miehistöä.

## Taistelu

Aamulla 11. lokakuuta 1776 brittilaivasto, joka käsitti 30 alusta, purjehti Champlainjärvelle, Arnold onnistui pakottamaan britit hyökkäämään kapeassa, kivisessä salmessa rannikon ja Valcour Island -saaren välissä, missä vahvemman brittilaivaston komentaja Guy Carleton ei voinut hyödyntää ylivoimaansa. Seuranneessa useamman tunnin tykkitulituksessa kuitenkin 60 amerikkalaisten merimiestä sai surmansa ja amerikkalaislaivat jäivät alakynteen; osa vaurioitui pahasti ja osa upposi. Myös brittilaivasto kärsi vaurioita ja 40 merimiestä menehtyi.

Arnold onnistui jäljellä olevan laivastonsa kanssa pakenemaan paikalta, mutta britit saavuttivat heidät uudestaan ja valtasivat osan amerikkalaisten laivoista miehistöineen. Loput amerikkalaiset pakenivat matalan veden turvin mutta joutuivat jättämään laivansa. Niistä riisuttiin aseet, ammukset ja muu käyttökelpoinen, jonka jälkeen ne poltettiin.

Vaikka britit onnistuivatkin tuhoamaan Champlainjärven amerikkalaislaivaston, jatkohyökkäys etelään jouduttiin lykkäämään talven tulon vuoksi ja Carleton siirsi joukkonsa takaisin Kanadaan.

## Lähteet
*
*
*
*
*
*
### Viitteet
Sayaka Ichii

**Sayaka Ichii** (; s. 31. joulukuuta 1983 Chiban prefektuuri) on japanilainen poplaulaja ja idoli. Hän liittyi Hello! Project -kollektiiviin kuuluvaan Morning Musume -yhtyeeseen vuonna 1998 yhtenä sen toisen sukupolven jäsenistä. Hän esiintyi yhtyeen Petitmoni-alaryhmässä, mutta ”valmistui” eli lähti yhtyeestä jo vuonna 2000. Julkaistuaan Yūko Nakazawan kanssa albumin *Folk Songs* hän muodosti vuonna 2002 Sharan Q -yhtyeen Taisein ja Naoki Yoshizawan kanssa Ichii Sayaka in Cubic-Cross -yhtyeen. Hän kuitenkin vetäytyi julkisuudesta seuraavana vuonna. 

Ichii aloitti työskentelyn viihdebisneksessä jälleen vuonna 2009.

## Lähteet
Leveälehtikämmekkä

**Baltiankämmekkä** eli **baltiantoukokämmekkä** eli **leveälehtikämmekkä** (*Dactylorhiza majalis* subsp. *baltica* tai *Dactylorhiza baltica*) on liuskakämmeköihin kuuluva, lähinnä Keski- ja Itä-Euroopassa kasvava kämmekkäkasvi. Laji on Suomessa luokiteltu erittäin uhanalaiseksi.

Kasvi sekoitetaan usein Keski-Euroopassa esiintyvään toukokämmekkään, josta se kuitenkin poikkeaa pääosin lehtien perusteella.

## Ulkonäkö ja koko
Baltiankämmekkä kasvaa 30–50 cm korkeaksi. Sen varsi on tanakka, paksu ja varren keskiontelo on selvä. Juurimukula on syvään liuskainen. Kapeansoikeita, pitkiä lehtiä on 4–8 kappaletta. Lehdet ovat päältä tummanvihreitä ja ruskeatäpläisiä, alta vaaleanvihreitä ja täplättömiä. Kukinto on hyvin pitkä ja tiheä. Kukat ovat väriltään tummanpunaisia ja tummakirjailuisia. Kukkien alimmat tukilehdet ovat selvästi kukkia pidempiä, ja tukilehtien laidat ovat hienosahaisia. Kukan huuli on kolmiliuskainen ja kannuksellinen. Baltiankämmekkä kukkii Suomessa kesäkuussa. Muista liuskakämmeköistä poiketen baltiankämmekkä tekee usein kaksi uutta mukulaa ja lisääntyy sillä tavoin myös kasvullisesti.

Kasvi muistuttaa maariankämmekkää, mutta on sitä suurempikokoinen. Yksittäinen kukka muistuttaa kalkkimaariankämmekkää, joskin huulen liuskat ovat yleensä hieman pyöreäpäisiä. Suurikokoisen kukinnon varsi on paksumpi kuin edellä mainituilla lajeilla.

## Levinneisyys
Baltiankämmekkää tavataan Pohjois-Saksasta Baltiaan ja Länsi-Venäjälle. Suomesta tunnettiin aiemmin vain yksi monivartinen yksilö Dragsfjärdin saaristosta. Kasvi löydettiin vuonna 1985. Toukokuussa 2008 havaittiin kasvin tulleen varastetuksi. Toinen havainto on mainittu Koillismaalta. Uusien kasvupaikkojen löytyminen Suomesta ei olisi kuitenkaan yllättävää, sillä kasvin pienikokoiset siemenet voivat levitä kauaskin tuulen mukana Baltian kasvualueilta.
Vuonna 2009 baltiankämmeköitä löydettiinkin muun muassa itäiseltä Uudeltamaalta.

## Elinympäristö
Baltiankämmekkää tavataan kuivilla, kalkkipitoisilla niityillä. Laji on kalkinsuosija.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Baltiankämmekän levinneisyys Suomessa.
* Pohjolan kasvien pauloissa: ''Dactylorhiza baltica'' – baltiankämmekkä
Mika Todd

**Mika Todd** (s. 28. toukokuuta 1984) on yhdysvaltalais-japanilainen laulaja. Hän oli yksi Havaijilla järjestetyn Hello! Project -auditionin voittajista. Ryhmä sai nimekseen Coconuts Musume ja hän oli siinä vuosina 1999–2004. Vuonna 2000 Tsunku liitti hänet yhteen Morning Musumen alaryhmistä: Minimoni. 

Mika on puoliksi japanilainen ja puoliksi yhdysvaltalainen. Hänen japanilainen nimensä on Mika Kurosawa. Vuonna 2004 Mika erosi kummastakin ryhmästä ja lähti opiskelemaan musiikkia Los Angelesiin. Mika on esiintynyt monissa h!p:n sekoitusryhmissä, esimerkiksi Aoiro 7ssä ja 10-nin Matsurissä.
Sayumi Michishige

**Sayumi Michishige** (; s. 13. heinäkuuta 1989 Ube, Yamaguchi) on japanilainen poplaulaja. Hän liittyi Hello! Project -kollektiiviin kuuluvaan Morning Musume -yhtyeeseen 6. sukupolven jäsenenä vuonna 2003; yhtyeen 19. single *Shabondama* oli ensimmäinen, jolla hän oli mukana. Hän sai suosiota omaperäisen luonteensa ja kauniin ulkonäkönsä ansiosta. Vuodesta 2012 hän toimi yhtyeen johtajana. 

Michishige ”valmistui” eli lähti Hello! Projectista vuonna 2014. Hän oli tuolloin ollut Morning Musumessa yli 4&nbsp;000 päivän ajan ja oli siten yhtyeen pitkäaikaisin jäsen.

## Lähteet

## Aiheesta muualla
Edge

**Edge** voi tarkoittaa ainakin seuraavia:

* EDGE eli *Enhanced Data rates for GSM Evolution*, GSM-teknologia
* EDGE eli *Enchanged Doom Gaming Engine*, tehokas peliportti *Doom*-videopelille
* EDGE eli *Eagle Dynamic Graphic Engine*, Digital Combat Simulatorin grafiikkamoottori
* ''Edge'', englantilainen videopelilehti
* *[[Edge (suomalainen lehti)|Edge]]*, suomalainen alppihiihtolehti
* Adam ”Edge” Copeland, kanadalainen showpainija
* David ”The Edge” Evans, U2-yhtyeen kitaristi
* *[[Reunalla (vuoden 1997 elokuva)|Reunalla]]* (*The Edge*), jännityselokuva vuodelta 1997
* Ford Edge, automalli.
* Microsoft Edge, selain
* Edge Group, arabiemiraattilainen puolustusalan konglomeraatti
Soikkokaksikko

**Soikkokaksikko** (*Neottia ovata*) on Euraasiassa kasvava kämmekkälaji. Soikkokaksikko on rauhoitettu Suomessa Ahvenanmaata lukuun ottamatta.

Herttakaksikon tapaan soikkokaksikkokin tunnettiin aiemmin myös tieteellisellä sukunimellä *Listera*.

## Ulkonäkö ja koko

Soikkokaksikko on sekä sukunsa että muiden kämmekkäkasvien joukosta helposti tunnistettava kasvi. Kasvilla on suikerteleva vaakajuurakko, jonka avulla se lisääntyy kasvullisesti ja muodostaa kasvustoja. Noin 20–60 senttimetriä korkean kasvin varsi on tanakka. Varren alaosassa on lähes vastakkain kaksi soikeaa, 5–20 cm pitkää lehteä. Niiden keskeltä nousee runsaskukkainen, 7–25 cm pitkä tähkämäinen kukinto. Yksittäisten, pitkähuulisten kukkien väri vaihtelee vihreästä rusehtavaan. Kukan kannukseton huuli on 1–1,5 pitkä ja sen kärki kaksiliuskainen. Kukan muut kehälehdet ovat noin 0,5 cm pitkiä ja toisiaan kohti kaartuvia. Huulen tyvellä on mesijuova, josta juovat pienet hyönteiset pölyttävät kukan. Pölyttämättömän kukan huuli osuu kukinnon varteen, mutta myöhemmin se nousee laskusillan tapaan ylös, jotta pölyttäjät eivät enää turhaan kävisi kukassa. Suomessa soikkokaksikko kukkii kesä-heinäkuussa. Hedelmä on pystyhkö, pullea kota. Teriö säilyy usein tuoreena siementen varisemiseen asti, jopa elokuulle.

## Levinneisyys
Soikkokaksikkoa tavataan lähes koko Euroopasta pohjoisimpia alueita lukuun ottamatta. Levinneisyysalue ulottuu keskisen Venäjän läpi Länsi-Siperiaan ja Keski-Aasiaan. Lajia tavataan myös muun muassa Kaukasuksella, Turkissa ja Iranissa. Soikkokaksikkoa on löytynyt tulokkaana myös Pohjois-Amerikasta.

Suomessa soikkokaksikkoa kasvaa harvinaisena lähes koko maassa, eniten eteläisessä Suomessa. Yleinen laji on kuitenkin ainoastaan Ahvenanmaalla, jossa se lienee pääsaaren yleisin kämmekkälaji.

## Elinympäristö
Soikkokaksikko kasvaa rehevillä ja kosteilla niityillä, letoilla, lehdoissa ja korpimetsissä. Aikaisemmin laji hyötyi perinteisestä niitty- ja karjataloudesta, mutta on nykyään suuresti taantunut luonnonlaidunten umpeenkasvun takia. Laji on kalkinsuosija.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
*Kasviatlas 2010: Soikkokaksikon levinneisyys Suomessa
*UPM-Kymmene: Metsiemme lehtokasveja  (pdf)
*Pinkka, Lajituntemuksen oppimisympäristö: Soikkokaksikko (''Neottia ovata'')
* Pohjolan kasvien pauloissa: Neottia ovata - soikkokaksikko
Ricky Gervais

**Ricky Dene Gervais** [dʒərˈveɪz] (s. 25. kesäkuuta 1961 Reading, Berkshire, Englanti) on brittiläinen koomikko, näyttelijä, ohjaaja, tuottaja, käsikirjoittaja, kirjailija, juontaja sekä entinen poplaulaja ja manageri. Gervais on yhdessä Stephen Merchantin kanssa luonut televisiosarjat *[[Konttori (brittiläinen televisiosarja)|Konttori]]* ja *[[Extras]]*, joissa hän myös näytteli pääosissa. Lisäksi hän on näytellyt muun muassa elokuvissa *[[Night at the Museum – yö museossa]]* ja *[[Ghost Town (vuoden 2008 elokuva)|Ghost Town]]*.

Gervais opiskeli University College Londonissa biologiaa ja filosofiaa vuosina 1979–1983. Hän on kirjoittanut kolme lastenkirjaa: *Flanimals* (2004), *More Flanimals* (2005) ja *Flanimals of the Deep* (2006). Gervais on juontanut Golden Globe -palkintogaalan viisi kertaa: vuosina 2010, 2011, 2012, 2016, ja 2020.

## Muuta
1980-luvulla Gervais toimi laulajana pop-duossa nimeltään Seona Dancing ystävänsä Bill Macraen kanssa. Yhtye ei saavuttanut mainittavaa menestystä lukuun ottamatta Filippiinejä, missä yhtyeen kappaleesta "More to Lose" tuli teini-ikäisten keskuudessa suuri hitti vuonna 1985.

Gervais toimi Sueden managerina ennen kuin bändi nousi suosioon 1990-luvulla.

Opiskellessaan UCL:ssä vuonna 1982 Gervais tapasi pitkäaikaisen puolisonsa kirjailija/tuottajan Jane Fallonin, jonka kanssa hän on suhteessa edelleen.

Gervais on ateisti ja humanisti.

Gervaisin on määrä esiintyä ensimmäistä kertaa Suomessa maaliskussa 2023 Helsingin jäähallissa Armageddon-nimisellä showllaan.

## Palkintoja
### [[Emmy-palkinto|Emmy]]
*2007 Paras miespääosa komediasarjassa "Extras"
*2006 Paras käsikirjoitus komediasarjassa "Extras"
*2006 Paras komediasarja "The Office" (Yhdysvallat)

### [[Golden Globe]]
*2004 Paras miespääosa musikaali- tai komediasarjassa "Konttori" (Iso-Britannia)
*2004 Paras musikaali- tai komediasarja "Konttori" (Iso-Britannia)
*2008 Paras musikaali- tai komediasarja "Extras" (Iso-Britannia)

## Lähteet

## Aiheesta muualla

* Ricky Gervaisin viralliset sivut
*
International Conference of Marxist-Leninist Parties and Organizations

**International Conference of Marxist-Leninist Parties and Organizations (International Newsletter)** (**ICMLPO**) (Marxilais-leniniläisten puolueiden ja järjestöjen kansainvälinen konferenssi) on kansainvälinen maolaisten yhteenliittymä, jonka toimintaan osallistuu marxismi-leninismi-Mao Zedongin ajattelua kannattavia puolueita ympäri maailmaa. ICMLPO:n johtava elin on "yhteistoimintaryhmä" (joint coordinating group). ICMLPO julkaisee lehteä *International Newsletter*. Järjestöä ei pidä sekoittaa hoxhalaisten puolueiden samannimiseen liittoumaan, jonka lehden nimi on *Unity & Struggle*.

## Osanottajat
ICMLPO:n viimeisimpään, kahdeksanteen, konferenssiin osallistuivat seuraavat puolueet ja ryhmittymät.

*Marxist-Leninist Organization from Afghanistan (Afganistan)
*Partido Comunista Revolucionario (Argentiina)
*Workers´ Party of Bangladesh (Bangladesh)
*Partido Comunista (Marxista-Leninista) de Bolivia (Bolivia)
*Partido Communista Colombia-Maoist (Kolumbia)
*Revolutionary Organization from the Congo (Kongon tasavalta)
*Marxistisch-Leninistische Partei Deutschlands (Saksa)
*Partido Comunista (Marxista-Leninista) (Dominikaaninen tasavalta)
*Organisation Communiste Marxiste-Léniniste-Voie Prolétarienne (Ranska)
*OCML Voie proletarienne (Ranska)
*Kommounistiki Organosi Elladas (Kreikka)
*CPI(ML) Janashakti (Intia)
*CPI(ML) Red Flag (Intia)
*CPI(ML) PCC (Intia)
*Comitati di Appoggio alla Resistenza - per il Comunismo (Italia)

*Kommunistische Organisation Luxemburgs (Luxemburg)
*Communist Party of Nepal (Ekata Kendra-Masal) (Nepal)
*Groep van Marxisten-Leninisten/Rode Morgen (Alankomaat)
*Arbeidernes Kommunistparti (Norja)
*Partido Comunista (Marxista-Leninista) Panama (Panama)
*Movimenteo Popular Revolucionario Paraguay Pyahura (Paraguay)
*Partido Comunista del Peru (Marxista-Leninista) (Peru)
*Partido Komunista ng Pilipinas (Filippiinit)
*Partija Rada (Serbia ja Montenegro)
*Communist Party of South Africa (Marxist-Leninist) (Etelä-Afrikka)
*Türkiye Komünist Partisi/Marksist-Leninist (Turkki)
*Bolsevik Partisi (Kuzey Kürdistan-Türkiye) (Turkki)
*Partido Communista Revolucionario (Uruguay)
*Ray O. Light Group (Yhdysvallat)
*Revindo (Indonesia)

## Lähteet

## Aiheesta muualla
*www.icmlpo.de
Kuin raivo härkä

**Kuin raivo härkä** (*Raging Bull*) on yhdysvaltalainen elämäkerrallinen draamaelokuva. Vuonna 1980 valmistunut elokuva käy läpi nyrkkeilijä Jake LaMottan elämää. Elokuvan on ohjannut Martin Scorsese ja käsikirjoittanut Paul Schrader ja Mardik Martin LaMottan muistelmien *[[Raging Bull: My Story]]* pohjalta.

Robert De Niro näyttelee temperamentikasta, sairaalloisen mustasukkaista ja vainoharhaista, mutta sitkeää nyrkkeilijää Jake LaMottaa, joka vieraantuu ystävistään ja perheestään. Elokuvassa esiintyy lisäksi Joe Pesci LaMottan veljenä ja managerina, Cathy Moriarty pahoinpideltynä vaimona ja sivurooleissa Nicholas Colasanto, Theresa Saldana sekä Frank Vincent.

Elokuva oli ehdolla kahdeksaan Oscariin (muun muassa paras elokuva), joista se voitti kaksi, kun De Niro palkittiin parhaasta miespääosasta ja Thelma Schoonmaker parhaasta leikkauksesta. De Niro voitti lisäksi Golden Globen ja Schoonmaker BAFTAn, jolla palkittiin myös Pesci parhaana uutena tulokkaana. Myös yhdysvaltalainen National Board of Review of Motion Pictures palkitsi De Niron ja Pescin rooleistaan ja nosti elokuvan vuoden kymmenen parhaan joukkoon.

Vuonna 1990 *Kuin raivo härkä* valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. Se on myös Yhdysvaltain elokuvainstituutin kautta aikojen 100 parhaan yhdysvaltalaisen elokuvan listalla sijalla 24. Elokuva on saanut kärkisijoituksia Yhdysvaltain elokuvainstituutin, Internet Movie Databasen, *[[Sports Illustrated]]* -lehden ja monien muiden tahojen koostamien parhaiden urheiluelokuvien listoilla.

## Rooliluettelo

## Palkintoja
### [[Oscar-palkinto|Oscarit]]
*Paras miespääosa: Robert De Niro
*Paras leikkaus: Thelma Schoonmaker

Ehdokkaana:
*Paras elokuva
*Paras miessivuosa: Joe Pesci
*Paras naissivuosa: Cathy Moriarty
*Paras ohjaus: Martin Scorsese
*Paras kuvaus: Michael Chapman
*Paras äänitys: Donald O. Mitchell, Bill Nicholson, David J. Kimball, Les Lazarowitz
### [[Bafta-palkinto|BAFTAt]]
*Paras leikkaus: Thelma Schoonmaker
*Paras tulokas johtavassa roolissa: Joe Pesci
Ehdokkaana:
*Paras miespääosa: Robert De Niro
*Paras tulokas johtavassa roolissa: Cathy Moriarty
### [[Golden Globe|Golden Globet]]
*Paras miespääosa draamaelokuvassa: Robert De Niro
Ehdokkaana:
*Paras draamaelokuva
*Paras miessivuosa: Joe Pesci
*Paras naissivuosa: Cathy Moriarty
*Paras ohjaaja: Martin Scorsese
*Paras käsikirjoitus: Paul Schrader, Mardik Martin
*Paras uusi naistähti: Cathy Moriarty

## Lähteet

## Aiheesta muualla
*Elokuvan viralliset sivut
*
Aw

**Aw** tarkoittaa seuraavia:

* 
* 
* After Work, työtovereiden välistä viihteellistä toimintaa heti työpäivän jälkeen.
* 
* 
* Aw, sukunimenä:
** Mamadou Aw (1924–2012), malilainen insinööri, hallintovirkailija ja ministeri.
Roy Sullivan

**Roy Cleveland Sullivan** (7. helmikuuta 1912 – 28. syyskuuta 1983) oli yhdysvaltalainen metsänvartija, joka tuli kuuluisaksi selvittyään hengissä seitsemästä salamaniskusta.

Sullivan syntyi Kentuckyn osavaltiossa ja joutui ensimmäisen salamaniskun kohteeksi vuonna 1942. Tällöin salama osui häntä sääreen, mutta mies selvisi menettämällä vain yhden varpaankynnen. Toinen salama iski vuonna 1969, jolloin Sullivan joutui tajuttomaksi ja poltti kulmakarvansa.

Vuonna 1970 Sullivan sai palovamman vasempaan olkapäähänsä. Vuosina 1972 ja 1973 salamat sytyttivät hänen tukkansa palamaan, mutta Sullivan sai palot itse sammutettua vedellä. Vuonna 1974 iskenyt kuudes salama aiheutti palovammoja Sullivanin nilkkaan. 25. kesäkuuta 1977 Sullivan joutui viimeisen salamaniskunsa uhriksi ollessaan kalastamassa. Hän joutui sairaalaan saatuaan palovammoja rintaansa ja vatsaansa.

Roy Sullivan teki itsemurhan ampumalla vuonna 1983. Hänet on mainittu Guinnessin ennätysten kirjassa, ja hänen kahta metsänvartijahattuaan säilytetään nyt New Yorkissa ja Etelä-Carolinassa. Sullivan työskenteli elämänsä aikana ainakin Shenandoahin kansallispuistossa, Virginiassa.

## Lähteet
Ad

**Ad** tarkoittaa seuraavia:

## Järjestöt
* Action directe, AD, ranskalainen terroristijärjestö
* Alliance for Democracy, AD, nigerialainen puolue
* Australian demokraatit, AD, australialainen puolue
* Demokraattinen toimintapuolue, AD, espanjaksi *Acción Democrática*, venezuelalainen puolue

## Luonnontieteet ja teknologia
* Active Directory, AD, käyttäjätietokanta ja hakemistopalvelu
* analogia-digitaali, A/D, signaalin muunto analogisesta digitaaliseksi ja päinvastoin
* Aujeszkyn tauti, AD, englannin sanoista *Aujeszky’s disease*, sikojen virustauti

## Muut
* Autodistribution, AD, kansainvälinen autokorjaamo- ja varaosaliikeketju
* AD, suomalainen yhtye
* AD, yhdysvaltalainen kristillinen rockyhtye
* Nissan AD, automalli
* a dato, a.d., tästä päivästä lähtien
* 
* *[[Algemeen Dagblad]]*, alankomaalainen sanomalehti
* 
* anno Domini, a.D., Herran vuonna
* ante diem, a.d., ennen (tiettyä) päivää
* art director, AD, mainostoimiston taiteellinen johtaja, visuaalisista asioista vastaava suunnittelija
* mainos, englannin kielen sanasta *advertising,* mainonta
Kiiltovalkku

**Kiiltovalkku** (*Liparis loeselii*) on pienikokoinen, ulkonäöltään vaatimaton pohjoisen pallonpuoliskon kämmekkäkasvi. Laji kuuluu Euroopan unionin luontodirektiivin mukaisesti suojeltaviin lajeihin sekä Euroopan neuvoston uhanalaisten kasvien luetteloon.

## Ulkonäkö ja koko

Kiiltovalkku on pieni varsimukuloita muodostava kasvi, joka kasvaa noin 5–20 cm korkeaksi. Juurimukula on varsin pieni, koska kasvin ei märässä ympäristössä kasvavana tarvitse varastoida siihen vettä. Varren tyvi on sipulinmuotoinen. 2–7 cm pitkiä lehtiä on tavallisesti kaksi tai kolme. Lehdet ulottuvat varren puoliväliin ja ovat suikeita, paksuja ja kiiltäviä. Kukinto on 3–8-kukkainen tähkä. Kukka on pieni ja kellanvihreä. Yksittäisen kukan huuli on ehyt ja osoittaa suoraan ylöspäin, kannusta ei ole. Kiiltovalkku kukkii Suomessa kesä-heinäkuussa. Kukkivien yksilöiden määrä vaihtelee hyvin paljon vuosittain.

Itsepölytteisen kiiltovalkun siementuotanto on melko hyvä. Kasvin kehitys siemenestä kukkivaksi kestää noin seitsemän vuotta.

## Levinneisyys
Kiiltovalkku on levinnyt laajalle pohjoisella pallonpuoliskolla, mutta levinneisyysalue on epäyhtenäinen ja laji on laajalti harvinainen. Euroopassa lajin levinneisyyden painopiste on Keski- ja Itä-Euroopassa Ranskasta ja Etelä-Skandinaviasta Baltiaan, Länsi-Venäjälle ja Ukrainaan. Skandinaviassa lajia tavataan hajanaisesti Tanskassa ja Ruotsissa, erityisesti Itämeren kalkkisaarilla. Virossa lajin tiedetään kasvavan useissa kasvupaikoissa. Itä-Euroopasta kiiltovalkun levinneisyysalue jatkuu erittäin satunnaisena läpi Siperian Pohjois-Amerikkaan, jossa lajia tavataan runsaimmin Yhdysvaltain ja Kanadan itärannikolla.

Suomessa kiiltovalkku kasvaa alkuperäisenä ainoastaan Ahvenanmaalla, josta laji löydettiin ensimmäisen kerran vuonna 1951. Ahvenanmaalla kiiltovalkkua on tavattu Eckerön ja Hammarlandin kunnista, joissa kasvupaikkoja lienee jäljellä enää muutama. Manner-Suomesta laji on havaittu vain kerran vuonna 1989, jolloin löydettiin yksi kukkimiskokoinen yksilö Lappeenrannasta kalkkikaivoksen läheisyydestä. Tämä esiintymä lienee tuhoutunut myöhemmin.

## Elinympäristö
Kiiltovalkku on kasvupaikkansa suhteen erittäin vaatelias. Sitä esiintyy runsasravinteisilla ja hyvin kosteilla lettomaisilla rantaniityillä ja soistumilla. Laji on kalkinvaatija. Suomessa ja muualla Euroopassa lajin suurimpia uhkia ovat soiden ottaminen maanviljelyksen käyttöön ja perinteisen niittylaidunnuksen loppuminen.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Ranta, Pertti: *Kiiltovalkku*. Teoksessa *Uhanalaiset kasvimme*. Toim. Terhi Ryttäri & Taina Kettunen. Suomen ympäristökeskus, Helsinki 1997, s. 180.

### Viitteet

## Aiheesta muualla
* Laji.fi: kiiltovalkku (''Liparis loeselii'')
* Kasviatlas 2018: Kiiltovalkun (''Liparis loeselii'') levinneisyys Suomessa
* Pinkka – Lajituntemuksen oppimisympäristö: Kiiltovalkku (''Liparis loeselii'')
Luisão

**Anderson Luís da Silva** on (s. 13. helmikuuta 1981) on brasilialainen jalkapalloilija, joka yleisesti tunnetaan nimellä **Luisão**. Hän edusti 15 vuotta portugalilaista Benficaa. Hänen pelipaikkansa oli keskuspuolustaja sekä seurajoukkueessaan että Brasilian jalkapallomaajoukkueessa, jossa hän pelasi 44 ottelua. Luisão pelasi ensi kerran maajoukkueessa vuonna 2001 ja oli myös mukana vuoden 2004 Copa América -turnauksessa. Hän oli myös mukana vuoden 2006 maailmanmestaruuskilpailuissa mutta ei saanut peliaikaa kisoissa. Luisãon pikkuveli, Alex Silva on myös edustanut Brasiliaa maajoukkuetasolla.
Erika Umeda

**Erika Umeda** (s. 24. toukokuuta 1991, Tokio) on yksi Hello! Projectiin kuuluvista japanilaisista artisteista. Hän kuuluu Hello! Project -ryhmistä seuraaviin: Hello! Project Kids, ℃-ute ja Zyx. Lisäksi hän on Hello! Project Kidseistä vanhin. Umeda valmistuu C-utesta 25. lokakuuta 2009.

## Lähteet
* Hello!Projectin kotisivu
Labellum

**Labellum** eli **huuli** on yksi kämmekkäkasvien (Orchidaceae) kehälehdistä.

Kämmekkäkasvien kehälehdet (yht. 6 kpl) jaetaan ulompiin sepaleihin (3 kpl) ja sisempiin petaleihin (3 kpl). Näistä petalit ovat yleensä erikoistuneimpia, ja yksi niistä, labellum, on muista poikkeava rakenteensa puolesta. Sillä on usein erikoismerkitys kasvin pölytyksessä.

Kämmekkäkasvien kehittyvässä nupussa huuli on ylin kehälehti, mutta suurimmalla osalla lajeista sikiäin tai jokin muu kukan tai kukkavarren osa kääntyy niin, että huuli jää alimmaksi tarjoten siten pölyttäjänä toimivalle eliölle laskeutumispaikan.
Uneton Seattlessa

**Uneton Seattlessa** (*Sleepless in Seattle*) on Nora Ephronin ohjaama yhdysvaltalainen elokuva vuodelta 1993. Se on lämminhenkinen romanttinen komedia, jonka pääosia näyttelevät Tom Hanks ja Meg Ryan. Elokuva menestyi ilmestymisvuonnaan teattereissa hyvin, ja se oli Oscar-ehdokkaana parhaasta originaalimusiikista ja parhaasta käsikirjoituksesta. Elokuva noudattaa tietoisesti vanhojen nostalgisten Hollywood-elokuvien kaavaa, jossa rakkauden tiellä on monia esteitä, mutta jossa koittaa lopulta onnellinen loppu. Tärkeässä osassa elokuvassa ovatkin Hollywoodin kulta-ajan vanhat musiikki- ja elokuvaklassikot, varsinkin *[[Unohtumaton rakkaus]]* -elokuva vuodelta 1957, johon elokuvassa usein viitataan.

## Juoni

Sam Baldwin (Hanks) on hiljattain leskeksi jäänyt arkkitehti ja poikansa Jonahin (Malinger) yksinhuoltajaisä. Hän muuttaa Chicagosta Seattleen saadakseen helpotusta suruunsa, mutta saa huomata, että vaimon kuoleman jälkeen elämää ei ole helppo jatkaa eteenpäin. Jonah seuraa vierestä isänsä yksinäisyyttä, kunnes soittaa jouluaattona radion psykologiohjelmaan ja kertoo suorassa lähetyksessä sen juontajalle, että hänen isänsä tarvitsee uuden vaimon. Tuhannet amerikkalaisnaiset kuulevat ohjelman ja kiinnostuvat sympaattiselta kuulostavasta leskimiehestä, unettomasta Seattlessa. Näiden naisten joukossa on Annie Reed (Ryan), joka on tahollaan kihloissa mutta ihastuu silti Samiin. Toimittajatyönsä kautta hän ottaa selville miehen taustoista ja lähettää tälle satojen muiden naisten tavoin kirjeen. Jonah innostuu Anniesta, mutta Sam-isää on vaikeampi taivutella tapaamaan tätä. Monien mutkien ja Jonahin myötävaikutuksen jälkeen pari kuitenkin kohtaa toisensa pilvenpiirtäjän huipulla ja rakastuu.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa hyvin kirjoitetuksi ja miellyttävästi roolitetuksi, mutta ylisentimentaaliseksi ja vanhahtavaksi. Hän antaa sille neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa elokuvalle kolme ja puoli tähteä neljästä muun muassa Sven Nykvistin kuvauksen ansiosta.

## Lähteet

## Aiheesta muualla
*
Mai Hagiwara

**Mai Hagiwara** (, s. 7. helmikuuta 1996 Saitama, Japani) on japanilainen pop-laulaja, joka aloitti uransa jo 7-vuotiaana. Hän on tällä hetkellä ℃-uten ja Hello! Project Kids:n nuorin jäsen.

Mai on näytellyt Minimonin elokuvassa *Okashi na Dai Bouken* (2003). Hän oli yksi elokuvan neljästä lapsesta, johon viittaa myös "4KIDS" -yhtyeen nimi.

## Yhtyeet

* Hello! Project Kids
* ℃-ute (2005–)
* 4KIDS (2002)
* Kira☆Pika (2007)

## Lähteet
*H!P Kids fan site - Hagiwara Mai-chan Corner

## Aiheesta muualla
* Virallinen Hello! Project -profiili
Leo Törnqvist

**Leo Waldemar Törnqvist** (14. helmikuuta 1911 Jepua – 18. huhtikuuta 1983 Helsinki) oli suomalainen tilastotieteilijä ja professori. Hän hoiti Helsingin yliopiston ensimmäistä tilastotieteen professuuria vuodesta 1950 vuoteen 1974. Törnqvistiä voidaan pitää Suomen tilastotieteen isänä. Suomen tilastoseura jakaa joka toinen vuosi (1978–2011 vuosittain) Leo Törnqvist -palkinnon. Törnqvist toimi myös johtajana Posti- ja lennätinlaitoksen liiketaloudellisessa tutkimuslaitoksessa.

Törnqvist on kansainvälisesti tunnetuin suomalainen indeksiteorian kehittäjä. Lisäksi hän tutki aikasarja-analyysia.

Törnqvistin poika oli alkeishiukkasfyysikko Nils Törnqvist ja veli valtiovarainministeriön kansantalousosaston päällikkö Erik Törnqvist. Törnqvist oli Linuxin kehittäjänä tunnetun Linus Torvaldsin isoisä.

## Julkaisuja
* 

## Lähteet

## Aiheesta muualla
*
Seine-Saint-Denis

**Seine-Saint-Denis** on Ranskan departementti numero 93. Se sijaitsee Pariisin pohjoispuolella Île-de-Francen alueella ja kuuluu Pariisin esikaupunkialueeseen. Departementissa oli 1&nbsp;529&nbsp;928 asukasta vuonna 2011, ja sen väestötiheys on 6&nbsp;477,3 asukasta neliökilometrillä. Departementti on jaettu 40 kuntaan, joista väkiluvultaan suurimmat ovat Montreuil, Saint-Denis ja Aulnay-sous-Bois. Seine-Saint-Denis'n pääkaupunki on Bobigny.

Seine-Saint-Denis'ssä on Ranskan departementeista eniten maahanmuuttajataustaisia asukkaita. Ranskan tasa-arvoa kartoittavan tutkimuslaitoksen mukaan Seine-Saint-Denis on maan hallintoalueista köyhin.

## Katso myös
* Luettelo Seine-Saint-Denis'n kunnista

## Lähteet

## Aiheesta muualla
Kb

**Kb** tarkoittaa seuraavia:

## Tiede ja teknologia
* kickban, kb, IRCin toiminto, jolla poistetaan henkilö kanavalta ja estetään häntä liittymästä uudelleen
* 
* kilobase, kb, tuhat emäsparia DNA:ta tai tuhat RNA:n emästä
* kilobitti, tunnus kb, englannin sanasta *kilobit*, tallennuskapasiteetin yksikkö
* kilotavu, kB (myös kt), tallennuskapasiteetin yksikkö

## Muut
* 
* Kjøbenhavns Boldklub, tanskalainen jalkapalloseura 
* kommandiittiyhtiö, kb, ruotsin ilmauksesta *kommanditbolag*, yhtiömuoto
* Ruotsin kuninkaallinen kirjasto, KB, lyhenne KB, ruotsinkielisestä nimestä *Kungliga biblioteket*, kirjasto Tukholmassa
Hauts-de-Seine

**Hauts-de-Seine** on Ranskan departementti numero 92. Se sijaitsee Pariisin länsipuolella Île-de-Francen alueella ja kuuluu Pariisin esikaupunkialueeseen. Departementissa on 1&nbsp;581&nbsp;628 asukasta (2011) ja sen väestötiheys on 9&nbsp;006,5 asukasta neliökilometrillä. Departementti on jaettu 36 kuntaan, joista väkiluvultaan suurimmat ovat Boulogne-Billancourt, Nanterre ja Colombes. Hauts-de-Seinen pääkaupunki on Nanterre.

Hauts-de-Seine on Pariisin jälkeen Ranskan vaurain departementti, ja siellä sijaitsee moderni La Défensen toimisto- ja liikekeskittymä.

## Lähteet
Meg Ryan

**Meg Ryan** (synt. **Margaret Mary Emily Hyra**, s. 19. marraskuuta 1961 Fairfield, Connecticut, Yhdysvallat) on yhdysvaltalainen näyttelijä, joka tunnetaan rooleistaan varsinkin monissa romanttisissa komedioissa. Hänen tunnetuimpia elokuviaan ovat *[[Kun Harry tapasi Sallyn]]* (1989) ja *[[Uneton Seattlessa]]* (1993).

## Yksityiselämä

Ryan oli naimisissa näyttelijä Dennis Quaidin kanssa 1991–2001. Heillä on vuonna 1992 syntynyt poika Jack Quaid, joka on myös näyttelijä. Ryan adoptoi toisen lapsensa, tyttären, Kiinasta vuonna 2006.

## Filmografia

## Lähteet
Maimi Yajima

**Maimi Yajima** (, s. 7. helmikuuta 1992, Saitama) on japanilainen poplaulaja ja näyttelijä. Hän toimi Hello! Projectiin kuuluneen, vuonna 2005 perustetun Cute-yhtyeen johtajana.

## Lähteet
David Cox

**David Cox** -nimisiä henkilöitä ovat olleet:
* David Cox  (1783–1859), englantilainen maisemamaalari
* David Cox (1924–2022), englantilainen tilastotieteilijä.
Val-de-Marne

**Val-de-Marne** on Ranskan departementti numero 94. Se sijaitsee Pariisin kaakkoispuolella, Île-de-Francen alueella, ja kuuluu Pariisin esikaupunkialueeseen. Departementissa on 1&nbsp;333&nbsp;702 asukasta (2011) ja sen väestötiheys on 5&nbsp;443 asukasta neliökilometrillä. Departementti on jaettu 47 kuntaan, joista väkiluvultaan suurimmat ovat Créteil, Vitry-sur-Seine ja Champigny-sur-Marne. Val-de-Marnen pääkaupunki on Créteil. Vuoteen 1968 asti Val-de-Marnen alueet kuuluivat suurelta osin entiseen Seinen departementiin.

Orlyn lentoasema sijaitsee Val-de-Marnessa.

## Katso myös
* Luettelo Val-de-Marnen kunnista

## Lähteet
Ke

**Ke** tarkoittaa seuraavia:

* kantaesitys, ke., taideteoksen ensimmäinen julkinen esitys
* 
* .ke, Kenian Internet-maatunnus
* 
* Keravan rautatieasema, liikennepaikkalyhenne Ke, rautatieasema Suomessa
* keskiviikko, ke, viikonpäivä
* 
* Ke-nimisiä henkilöitä:
** Ke Hua (1915–2019), kiinalainen diplomaatti.
Essonne

**Essonne** on Ranskan departementti numero 91, joka on saanut nimensä Essonne-joen mukaan. Se sijaitsee Pariisin eteläpuolella Île-de-Francen alueella, ja sen pohjoisosa kuuluu Pariisin esikaupunkialueeseen. Departementissa on 1&nbsp;225&nbsp;191 asukasta (2011) ja sen väestötiheys on 679,1 asukasta neliökilometrillä. Departementti on jaettu 196 kuntaan, ja sen pääkaupunki on Évry.

Departementti perustettiin vuoden 1968 alussa, jolloin aikaisempi Seine-et-Oisen departementti lakkautettiin ja sen alueista muodostettiin kolme uutta departementtia: Essonne, Yvelines ja Val-d'Oise. 

Pohjoinen Essonne on osa suur-Pariisia, etelämpänä on myös maataloutta. 

## Katso myös
* Luettelo Essonnen kunnista

## Lähteet

## Aiheesta muualla
Kf

**Kf** tai **KF** tarkoittaa seuraavia:

* 
* 
* Det Konservative Folkeparti, KF, tanskalainen puolue
* Killing Floor, KF, Tripwire Interactiven tekemä survival horror -genreen kuuluva FPS-moninpeli
* KF, kaliumfluoridin kemiallinen kaava
* Konditionsfrämjandet, Kf, Suomen ruotsinkielinen kuntourheilujärjestö
* Suomen Kenttäratsastusseura, KF, suomalainen urheiluseura.
* Kooperativa Förbundet (KF), ruotsalainen osuuskauppajärjestö
Lagrangen indeksilause

**Lagrangen indeksilause** tai **Lagrangen lause** on ryhmäteorian perustulos, jonka perusteella äärellisen ryhmän aliryhmän kertaluku jakaa tasan ryhmän kertaluvun. Nimestä huolimatta on hyvin todennäköistä, että sen ensimmäiseksi todisti Évariste Galois.

## Lause
Olkoon *G* äärellinen ryhmä ja *H* ryhmän *G* aliryhmä. Tällöin kertaluku  \left| H \right|  jakaa tasan kertaluvun  \left| G \right|  ja
: \left| G \right| = n \left| H \right| , 
missä luku *n* on aliryhmän *H* indeksi ryhmässä *G*.

## Todistus
Oletetaan, että *G* on äärellinen ryhmä ja *H* on ryhmän *G* aliryhmä, jonka indeksi ryhmässä *G* on *n*. Määritellään joukon  relaatio ~: a ~ b jos ja vain jos
:ab^{-1} \in H \ \forall \ a,b \in G .
Kyseessä on ekvivalenssirelaatio, joten ryhmän *G* alkiot jakaantuvat keskenään pistevieraisiin ekvivalenssiluokkiin. Nämä ekvivalenssiluokat ovat nyt aliryhmän *H* määräämät vasemmat (tai oikeat) sivuluokat
: aH = \{ ah \ | \ h \in H \} . 
Tunnetusti nyt
:G = H \cup a_2 H \cup a_3 H \cup \ldots \cup a_n H \ , 
missä alkiot a_2, a_3, \ldots , a_n \in G \  ja kyseiset sivuluokat ovat keskenään pistevieraita. Koska jokaisessa sivuluokassa on yhtä monta alkiota pätee väite
: \left| G \right| = n \left| H \right| , \ 
missä luku *n* oli aliryhmän *H* indeksi ryhmässä *G*. Lauseen toinen väite seuraa nyt suoraan kokonaislukujen jaollisuuden määritelmästä.

## Seurauksia
Lagrangen lauseen nojalla äärellisen ryhmän aliryhmien kertaluvut eivät voi olla mitä tahansa lukuja, vaan niiden täytyy rajoittua ryhmän kertaluvun jakajiin. Erityisenä seurauksena tämän perusteella ryhmän alkion *g* kertaluku, joka määritellään alkion *g* generoiman syklisen ryhmän kertaluvuksi, jakaa tasan koko ryhmän kertaluvun.

Lagrangen lauseen käänteistulos ei päde yleisesti äärellisille ryhmille, sillä on olemassa ryhmiä, joilla ei ole kertalukua *n* olevia aliryhmiä, vaikka luku *n* jakaisikin ryhmän kertaluvun. Kertaluvultaan pienin esimerkki on alternoiva ryhmä *A*4. Se on kertalukua 12 oleva ryhmä, mutta sillä ei ole kertalukua 6 olevaa aliryhmää. Kuitenkin Lagrangen lauseen käänteistulos pätee esimerkiksi kaikille Abelin ryhmille.

Lagrangen lauseen käänteistulokselle on useita kuuluisia heikennyksiä. Sylowin lauseet takaavat kertalukua *p<sup>k</sup>* olevan aliryhmän olemassaolon, mikäli *p* on alkuluku, *k* on luonnollinen luku ja luku *p<sup>k</sup>* jakaa äärellisen ryhmän kertaluvun. Hallin lauseet yleistävät Sylowin lauseita äärellisille ratkeaville ryhmille.

## Lähteet

## Kirjallisuutta
*
Ki

**Ki** tarkoittaa seuraavia:

* 
* kaliumjodidi, molekyylikaava KI, kaliumin ja jodin yhdiste
* Karoliininen instituutti, KI, lääketieteellinen yliopisto Solnassa, Ruotsissa
* 
* ki, elämänvoima
* Ki, Devin Townsend Projectin albumi
* *Kitai*, japaniksi lentokone - käytetty konetyyppien lyhennöksenä
* .ki, Kiribatin Internet-maatunnus
* 
* 
* Ki (), saari Äänislahdessa Venäjällä
* Empress Ki, eteläkorealainen televisiosarja
* Ki, sumerilainen maan jumalatar
* Klaksvíkar Ítróttarfelag, färsaarelainen jalkapalloseura 
*Ki, kibi, erityisesti tietotekniikassa käytettävä etuliite, jonka suuruus on 210. Esimerkiksi 2 KiB = 2 kibitavua = 2048 tavua

## Henkilöt
Ki on seuraavien henkilöiden nimi:

* Ki Bo-bae (s. 1988), eteläkorealainen jousiampuja ja olympiavoittaja
* Ki Daophet Niuhuang (1972–2020), laosilainen laulaja
* Ki Hajar Dewantara (1889–1959), indonesialainen poliitikko.
* Ki Hong Lee (s. 1986), hongkongilainen näyttelijä
* Ki Sung-Yueng (s. 1989), eteläkorealainen jalkapalloilija.
Paistinpannu

**Paistinpannu** on ruoan paistamiseen, ruskistamiseen ja kuullottamiseen tarkoitettu laakea ruoanlaittoväline. Paistinpannu soveltuu myös haudutukseen, kun sen sen peittää kannella.  

Paistinpannun yläreunan halkaisija on tavallisesti noin 20–30 cm. Valmistusaineena voi olla muun muassa valurauta, teflonilla pinnoitettu teräs tai alumiini tai kupari. 

## Rakenne
### Materiaali ja ominaisuudet
Perinteinen paistinpannu on valettu valuraudasta, johon poltetaan rasvan avulla ruoan kiinni tarttumista ehkäisevä ohut tumma hiilikerros. Oikein käytetty valurautapannu on ikuinen ja sen paisto-ominaisuudet paranevat käytön myötä, koska paistorasva huoltaa ja parantaa sen hiilipinnoitetta.

Valurautapannuja huomattavasti kevyemmät teflonpinnoitetut alumiiniset tai teräksiset paistinpannut ovat syrjäyttäneet valurautapannun suosituimpana paistovälineenä. Teflonpannulla paistettaessa ei tarvitse käyttää välttämättä lainkaan rasvaa. Siihen ei voi myöskään polttaa hiilipintaa, vaan teflonpinnoite kuluu ajan mittaan pois. Muita materiaalivaihtoehtoja ovat esimerkiksi keraamisella massalla pinnoitettu tai emaloitu teräs sekä hiiliteräs.

Hyvä paistinpannu on energiataloudellinen ja helposti puhdistettava. Lisäksi paistinpannun reuna ja kädensija vaikuttavat pannun laatuun. Reunan tulee olla sopivan korkuinen, yleensä 3–5 senttimetriä, ja sopivan viisto, jotta tuotteita pystyy kääntelemään helposti pannussa. Varren pitäisi mahdollistaa kunnollinen ote koko kädellä. Varren kiinnityskulma pannuun nähden on noin 20–25 astetta, jolloin rystyset eivät osu helposti lieden pintaan. Varren on hyvä olla kuumentumaton, kuten myös kannen kädensijan.

### Muoto ja paistinpannutyypit

Paistinpannut ovat usein pyöreitä, mutta kulmikkaita pannuja käytetään esimerkiksi kalan paistamiseen. Pannujen muoto riippuu hieman myös käyttötarkoituksesta. Muurinpohjapannut ovat isokokoisia ja reunattomia pannuja. Niitä käytetään avotulella, ja ne on valmistettu yleensä valuraudasta. Ohukais- ja kreppipannut ovat matalareunaisia. Niitä on myös kahdenlaisia: toisissa pannuissa voi paistaa yhden suuren ohukaisen ja toisissa monta pienempää. Blinipannut ovat puolestaan pieniä, halkaisijaltaan vain 8–12 senttimetriä. Valurautaisia parilapannuja puolestaan käytetään lihan tai kalan nopeaan kypsentämiseen. Niiden sisäpinta on uurteinen, jotta ruoka-aineet eivät tarttuisi pohjaan kiinni.

## Katso myös
* Wok-pannu

## Lähteet
*

### Viitteet

## Aiheesta muualla

* Picking The Right Pan For Every Recipe | Epicurious Video erityyppisten paistinpannujen ominaisuuksista ja käyttötarkoituksista. 23 min.